CELEX: 62019TN0064
Language: hu
Date: 2019-02-04 00:00:00
Title: T-64/19. sz. ügy: 2019. február 4-én benyújtott kereset – (ECSEL) közös vállalkozás kontra Personal Health Institute International

25.3.2019   
            
            
               HU
            
            
               Az Európai Unió Hivatalos Lapja
            
            
               C 112/45
            
         
      2019. február 4-én benyújtott kereset – (ECSEL) közös vállalkozás kontra Personal Health Institute International
      (T-64/19. sz. ügy)
      (2019/C 112/55)
      Az eljárás nyelve: angol
      
         Felek
      
      
         Felperes: (ECSEL) közös vállalkozás (képviselők: G. Kuyper és P. Brochier ügyvédek)
      
         Alperes: Personal Health Institute International (Amszterdam, Hollandia)
      
         Kérelmek
      
      A felperes azt kéri, hogy a Törvényszék:
      
                  —
               
               
                  kötelezze az alperest 25 513,84 euró összeg, valamint annak a 2014. december 15-től a teljes körű megfizetése napjáig tartó időszakra eső 3,5 %-os mértékű szerződéses kamatai ECSEL részére való megfizetésére
               
            
         Jogalapok és fontosabb érvek
      
      Keresete alátámasztása érdekében a felperes egyetlen jogalapra hivatkozik, amely a szerződés alperes általi állítólagos megsértésén alapul, aki, a felperes álláspontja szerint, egyetlen részletet vagy információt sem közölt a projektje kapcsán az illetékes nemzeti finanszírozó hatósággal, és nem teljesítette a szerződésből eredő kötelezettségeit, ily módon megalapozta a szerződés megszűnését annyiban, amennyiben az alperes a támogatási megállapodás II. melléklete II.20.1 cikkének vonatkozó rendelkezései alapján érintett volt.